b'\n_START_ARTICLE_\nGreenpeace\n_START_PARAGRAPH_\nGreenpeace yra tarptautin\xc4\x97 aplinkos apsaugos organizacija, \xc4\xafkurta 1971 m. Vankuveryje (Vancouver). \xc5\xbdinoma savo akcijomis prie\xc5\xa1 atmosferinius ir po\xc5\xbeeminius atominius bandymus, bangini\xc5\xb3 med\xc5\xbeiokl\xc4\x99, mi\xc5\xa1k\xc5\xb3 naikinim\xc4\x85, naftos kompanij\xc5\xb3 politik\xc4\x85 ir kt. Greenpeace turi tautines ir regionines b\xc5\xabstines 41 \xc5\xa1alyje, jungiamas Amsterdame esan\xc4\x8dios Greenpeace International. Organizacija finansi\xc5\xa1kai remiama ma\xc5\xbedaug 2,8 mln visame pasaulyje esan\xc4\x8di\xc5\xb3 r\xc4\x97m\xc4\x97j\xc5\xb3 ir labdaros organizacij\xc5\xb3, ta\xc4\x8diau vyriausybi\xc5\xb3 ir korporacij\xc5\xb3 paramos nepriima._NEWLINE_Greenpeace organizacija, anks\xc4\x8diau \xc5\xbeinoma kaip Greenpeace Foundation, savo pirm\xc4\x85j\xc4\x85 kampanij\xc4\x85 prad\xc4\x97jo 1971 m. Rugs\xc4\x97jo 15 d. Ja buvo protestuojama prie\xc5\xa1 atomini\xc5\xb3 ginkl\xc5\xb3 bandymus Aliaskoje.\n_START_SECTION_\nMisija\n_START_PARAGRAPH_\nSavo oficialioje svetain\xc4\x97je Greenpeace skelbia toki\xc4\x85 savo misij\xc4\x85:_NEWLINE_Greenpeace yra pasaulin\xc4\x97 kampanij\xc5\xb3 organizacija, kuri veikia siekdama pakeisti visuomen\xc4\x97s po\xc5\xbei\xc5\xabr\xc4\xaf ir elges\xc4\xaf, kad b\xc5\xabt\xc5\xb3 apsaugota gamta bei auk\xc5\xa1tinama taika.\n_START_SECTION_\nOrganizacijos strukt\xc5\xabra\n_START_PARAGRAPH_\nCentrin\xc4\x97 organizacijos b\xc5\xabstin\xc4\x97 Greenpeace International \xc4\xafsik\xc5\xabrusi Nyderlanduose, Amsterdame. Ji vienija 28 tarptautiniu bei nacionaliniu mastu veikian\xc4\x8dius padalinius, kuri\xc5\xb3 veikla apr\xc4\x97pia daugiau nei 40 \xc5\xa1ali\xc5\xb3. Organizacijos padaliniai veikia autonomi\xc5\xa1kai, ta\xc4\x8diau jie visi skelbia tas pa\xc4\x8dias tiesas bei nuolat ie\xc5\xa1ko r\xc4\x97m\xc4\x97j\xc5\xb3 savo veiklai palaikyti.\n_START_SECTION_\nOrganizacijos prioritetai\n_START_PARAGRAPH_\nGreenpeace organizuoja kampanijas bei projektus pagal savo tam laikotarpiui nustatytus prioritetus. Greenpeace rengia kampanijas, skatinan\xc4\x8dias alternatyvius j\xc5\xabrini\xc5\xb3 i\xc5\xa1tekli\xc5\xb3 bei atsigaminan\xc4\x8dios energijos panaudojimo sprendimus, taip pat, savo veikla kreipia d\xc4\x97mes\xc4\xaf \xc4\xaf per didelius pasaulin\xc4\x97s \xc5\xbe\xc5\xabkl\xc4\x97s mastus ir atomin\xc4\x97s energetikos keliamus pavojus._NEWLINE_\xc5\xa0iuo metu organizacija koncentruojasi \xc4\xaf globalinio at\xc5\xa1ilimo stabdym\xc4\x85 bei pasaulio vandenyno bei sen\xc5\xb3j\xc5\xb3 mi\xc5\xa1k\xc5\xb3 i\xc5\xa1saugojim\xc4\x85. Greenpeace savo tiksl\xc5\xb3 siekia \xc4\xafprastiniais aplinkosaugos organizacijos metodais (pvz.: dalyvavimas tarptautin\xc4\x97s konferencijose, lobizmas ir kt.), ta\xc4\x8diau \xc4\xaf daugel\xc4\xaf savo kampanij\xc5\xb3 \xc4\xaftraukia taikius tiesioginio poveikio veiksmus._NEWLINE_Organizacija gars\xc4\x97ja tiesioginio poveikio veiksmais ir tokiu b\xc5\xabdu pritraukia d\xc4\x97mes\xc4\xaf \xc4\xaf tam tikras aplinkosaugos problemas. Pavyzd\xc5\xbeiui, Greenpeace aktyvistai apsupa save bangini\xc5\xb3 med\xc5\xbeiotoj\xc5\xb3 harp\xc5\xabnais ar \xc4\xafsiver\xc5\xbeia \xc4\xaf atomin\xc4\x97s energetikos bazes apsireng\xc4\x99 radioaktyvi\xc5\xb3 atliek\xc5\xb3 statin\xc4\x97mis.'